
1. [bookmark: _Toc42499367] ΠΕΔΙΟ ΕΦΑΡΜΟΓΗΣ
Η παρούσα Προδιαγραφή Ενόπλων Δυνάμεων (ΠΕΔ) καθορίζει τις ελάχιστες απαιτήσεις της Υπηρεσίας, για την προμήθεια παραγωγικού επαγγελματικού μηχανήματος εγγραφής θερμικών εκτυπωτικών πλακών αλουμινίου Thermal CTP (Computer to Plate Platesetter).

[bookmark: _Toc42499368]2. 	ΣΧΕΤΙΚΑ  ΕΓΓΡΑΦΑ
2.1	Νόμος 2939/2001 (ΦΕΚ ‘Α 1179/6 Αυγ. 2001), όπως τροποποιήθηκε και ισχύει (Ν.4819/2021), περί συσκευασιών και εναλλακτικής διαχείρισης των συσκευασιών και άλλων προϊόντων.
2.2	Κανονισμός (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου της 5ης Νοεμβρίου 2002, περί του κοινού λεξιλογίου για τις δημόσιες συμβάσεις (CPV), όπως τροποποιήθηκε και ισχύει.
2.3	Κανονισμός (EK) αριθ. 1907/2006 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006, για την καταχώρηση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ, όπως τροποποιήθηκε και ισχύει.
2.4	Κανονισμός (ΕΚ) αριθ. 213/2008 της Επιτροπής στις 28 Νοεμβρίου 2007 για τροποποίηση του κανονισμού (ΕΚ) αριθ. 2195/2002 του Ευρωπαϊκού Κοινοβουλίου και του Συμβουλίου περί του Κοινού Λεξιλογίου για τις Δημόσιες Συμβάσεις (CPV) και των οδηγιών του Ευρωπαϊκού Κοινοβουλίου και του Συμβουλίου 2004/17/ΕΚ και 2004/18/ΕΚ περί των διαδικασιών σύναψης δημοσίων συμβάσεων, όσον αφορά στην αναθεώρηση του CPV.
2.5	«Π.Δ. 57/2010 (ΦΕΚ 97/Α΄/25.06.2010) Προσαρμογή της Ελληνικής Νομοθεσίας προς την οδηγία 2006/42/EΚ του Ευρωπαϊκού Κοινοβουλίου και του Συμβουλίου «σχετικά με τα μηχανήματα και την τροποποίηση της οδηγίας 95/16/ΕΚ» και κατάργηση των Π.Δ 18/96 και 377/93.
2.6	Νόμος 4412/16 (ΦΕΚ 147/Α΄ 08-8-2016), όπως τροποποιήθηκε με το Νόμο 4782/21 «Δημόσιες Συμβάσεις Έργων, Προμηθειών και Υπηρεσιών (Προσαρμογήστις Οδηγίες 2014/24/ΕΕ και 2014/25/ΕΕ)», με τις ισχύουσες αλλαγές και τροποποιήσεις του κειμένου αυτού. 
2.7	ΚΥΑ 14900/2021 κ.κ. Υπουργών Ανάπτυξης και Επενδύσεων και Περιβάλλοντος και Ενέργειας (ΦΕΚ 446 Β’/08-02-2021) «Έγκριση Σχεδίου Δράσης για τις πράσινες Δημόσιες Συμβάσεις)
2.8	ΕΝ ISO 9001, «Συστήματα διαχείρισης της ποιότητας – Απαιτήσεις», από τον προμηθευτή.
2.9	ΕΝ ISO 14001: «Σύστημα Περιβαλλοντικής Διαχείρισης». 
2.10	Τα σχετικά έγγραφα, στην έκδοση που αναφέρονται, αποτελούν μέρος της παρούσας ΠΕΔ. Για τα έγγραφα, για τα οποία δεν αναφέρεται έτος έκδοσης, εφαρμόζεται η τελευταία έκδοση, συμπεριλαμβανομένων των τροποποιήσεων. Σε περίπτωση αντίφασης της παρούσας ΠΕΔ με μνημονευόμενα πρότυπα, κατισχύει η ΠΕΔ, υπό την προϋπόθεση ικανοποίησης της ισχύουσας νομοθεσίας της Ελληνικής Δημοκρατίας.
[bookmark: _Toc42499369]
3.     ΤΑΞΙΝΟΜΗΣΗ
3.1	Ο εξοπλισμός μηχανήματος εγγραφής θερμικών εκτυπωτικών πλακών αλουμινίου  που περιγράφεται στην παρούσα προδιαγραφή, ανήκει στην κλάση με κωδικό NSC: 3610 «Printing, Duplicating and Bookbinding Equipment», σύμφωνα με τη συμμαχική κωδικοποίηση ΝΑΤΟ ACodP-2/3.
3.2	Ο εξοπλισμός μηχανήματος εγγραφής θερμικών αλουμινίων  που περιγράφεται στην παρούσα προδιαγραφή, ανήκει στην κλάση με κωδικό CPV: 38651300-6 — Φωτογραφικές μηχανές για την προετοιμασία εκτυπωτικών πλακών ή κυλίνδρων, του ΕΚ 2195/2002 της ΕΕ.

[bookmark: _Toc42499370]4.     ΤΕΧΝΙΚΑ ΧΑΡΑΚΤΗΡΙΣΤΙΚΑ

[bookmark: _Toc42499371]4.1 Ορισμός Υλικού
      Η τεχνολογία Thermal CTP (Computer to Plate) είναι μια σύγχρονη ψηφιακή διαδικασία προεκτύπωσης (prepress) που χρησιμοποιείται στην όφσετ (offset) εκτύπωση. Επιτρέπει την απευθείας μεταφορά της ψηφιακής εικόνας από τον υπολογιστή στην εκτυπωτική πλάκα αλουμινίου με τη χρήση διόδων θερμικού λέιζερ.
4.1.1	Το προς προμήθεια μηχάνημα εγγραφής θερμικών εκτυπωτικών πλακών αλουμινίου  αποτελείται από ένα συγκρότημα το οποίο περιλαμβάνει τα παρακάτω:
4.1.1.1  Μηχάνημα εγγραφής θερμικών εκτυπωτικών πλακών αλουμινίου (Thermal CTP / Computer to Plate Platesetter), το πλέον πρόσφατο μοντέλο της σειράς του.
4.1.1.2	Μονάδα Ηλεκτρονικού Υπολογιστή.
4.1.2	   Το προς προμήθεια συγκρότημα πρέπει να είναι τέτοιο ώστε να πληροί τις απαιτήσεις της παρούσας Προδιαγραφής Ενόπλων Δυνάμεων.
4.1.3	Το προς προμήθεια συγκρότημα πρέπει να είναι καινούριο, άριστης ποιότητας κατασκευής και αντοχής. Ως καινούριο νοείται το συγκρότημα και κάθε εξάρτημα, παράρτημα ή / και παρελκόμενο αυτού, τα οποία δεν είναι μεταχειρισμένα ούτε ανακατασκευασμένα. 
4.1.4		Το περιβαλλοντικό αποτύπωμα του προς προμήθεια συγκροτήματος πρέπει να τηρεί το ISO 14001, με κατάθεση πιστοποιητικού του κατασκευαστή.
4.1.5	O εξοπλισμός πρέπει να συνοδεύεται από όλα τα εξαρτήματα, παραρτήματα ή  και παρελκόμενα αυτού για την πλήρη λειτουργία του.
4.1.6. Το μηχάνημα πρέπει να πληροί τις βασικές απαιτήσεις ασφάλειας και υγιεινής που καθορίζονται στο Π.Δ. 57/2010 και να φέρει το καθορισμένο σήμα “CE” Declaration of Conformity (παράγραφος 2.5.).
4.1.7	Ο προμηθευτής οφείλει να συμμετέχει σε εγκεκριμένο σύστημα εναλλακτικής διαχείρισης αποβλήτων ηλεκτρικού και ηλεκτρονικού εξοπλισμού
[AHHE, Waste Electrical and Electronic Equipment (WEEE)], σύμφωνα με το Ν.2939/2001 (Α’179), Οδηγία 2002/96/Ε.Κ. (L37). Στην περίπτωση που ο προμηθευτής δεν είναι εγγεγραμμένος στο ανωτέρω σύστημα ως παραγωγός, αλλά είναι διανομέας (διακινητής) ηλεκτρικού και ηλεκτρονικού εξοπλισμού (ΗΕΕ), σύμφωνα με τους ορισμούς του στο προαναφερόμενο νομικό πλαίσιο, τότε στην τεχνική του προσφορά δηλώνει ποιος είναι ο παραγωγός των ΗΕΕ και υποβάλλει τη σχετική βεβαίωση του παραγωγού.
4.1.8		Το προς προμήθεια μηχάνημα να διαθέτει πιστοποίηση Energy Star, TUV Energy Efficiency ή ισοδύναμη στην αντίστοιχη έκδοση για μηχανήματα prepress. Η πιστοποίηση θα πρέπει να αναφέρεται στο Τεχνικό Φυλλάδιο του μηχανήματος και να βεβαιώνεται από τον κατασκευαστή.

[bookmark: _Toc42499372]4.2      Τεχνικές απαιτήσεις
4.2.1  Οι τεχνικές απαιτήσεις του μηχανήματος εγγραφής θερμικών εκτυπωτικών πλακών αλουμινίου (Thermal CTP / Computer to Plate Platesetter)  έχουν όπως παρακάτω:
4.2.1.1	Μηχάνημα θερμικής εγγραφής εκτυπωτικών πλακών το οποίο θα είναι καινούριο κατά την έννοια του όρου 4.1.3. Ως καινούριο νοείται αυτό που είναι εξ’ ολοκλήρου κατασκευασμένο σε χρόνο από την 1η Ιανουαρίου 2025 και μετά, καθώς και να είναι το πλέον πρόσφατο μοντέλο της σειράς του. Μηχάνημα το οποίο είναι κατασκευασμένο πριν την 1η Ιανουαρίου 2025 θα επιλεχθεί μόνο αν πληροί τις προδιαγραφές τις παρούσας ΠΕΔ.
4.2.1.2  Το μηχάνημα θερμικής εγγραφής εκτυπωτικών πλακών θα είναι χωρίς εμφανιστήριο με χρήση ειδικών θερμικών εκτυπωτικών πλακών (χωρίς χημική επεξεργασία). Οι θερμικές εκτυπωτικές πλάκες μετά την έκθεση τους στο λέιζερ, τοποθετούνται απευθείας στην εκτυπωτική μηχανή καταργώντας πλήρως τα χημικά, το νερό και τη συντήρηση του εμφανιστηρίου. Η διαδικασία γίνεται με απόλυτα οικολογικό τρόπο και με βασικά πλεονεκτήματα το μηδενικό κόστος χημικών, την μηδενική κατανάλωση νερού και την εξάλειψη αποβλήτων.	
4.2.1.3	Σύστημα Λέιζερ
· Τύπος Λέιζερ: Δίοδοι θερμικού λέιζερ (Thermal Laser Diodes).
· Μήκος Κύματος: 830 nm (νανόμετρα), το οποίο αποτελεί το παγκόσμιο πρότυπο για τη θερμική τεχνολογία CTP.
· Αριθμός Καναλιών/Διόδων: Από 24 έως 64+ κανάλια. Περισσότερες δίοδοι εξασφαλίζουν μεγαλύτερη ταχύτητα εγγραφής.
4.2.1.4	    Ανάλυση και Ποιότητα Εγγραφής
· Φυσική ανάλυση (Resolution): Από 1.200 dpi - 4000 dpi (Υψηλής ποιότητας). Απαιτούμενη ανάλυση στα 2.400 dpi. (Βαθμολογούμενο κριτήριο)
· Αναπαραγωγή κουκίδας (Dot reproduction): Ικανότητα πιστής απόδοσης raster από 1% έως 99% σε γραμμώσεις των 200+ lpi (lines per inch). (Βαθμολογούμενο κριτήριο)
· Δυνατότητα Ραστεροποίησης: Υποστήριξη για συμβατικό ράστερ (AM), στοχαστικό ράστερ (FM)  σε γραμμώσεις των 200+ lpi (lines per inch).
· Ακρίβεια Σύμπτωσης / Επαναληψιμότητα: Ακρίβεια σύμπτωσης (register accuracy) μικρότερη από ±5 μικρά (μm) μεταξύ των τεσσάρων εκτυπωτικών πλακών (CMYK) για σωστή τετραχρωμία. (Βαθμολογούμενο κριτήριο)
4.2.1.5   Προδιαγραφές - Χαρακτηριστικά και Διαστάσεις Εκτυπωτικών Πλακών	
· Τύπος εκτυπωτικής πλάκας:  Συμβατότητα με θερμικές εκτυπωτικές πλάκες (Thermal plates) που δεν απαιτούν χημική εμφάνιση Processless / Chemistry-free.
· Μέγιστο / Ελάχιστο Μέγεθος  εκτυπωτικής πλάκας: 4-Up (Format 50x70) / 8-Up (Format 70x100). Τυπική ελάχιστη διάσταση 300 x 300 mm / Τυπική μέγιστη διάσταση 940 x 1.163 mm. 
· Πάχος Πλάκας: Συμβατότητα με πλάκες αλουμινίου πάχους 0,15 mm έως 0,30 mm.
· Απαιτούμενες διαστάσεις εκτυπωτικών πλακών: (σύμφωνα με τις εκτυπωτικές μηχανές offset που χρησιμοποιούνται  στην υπηρεσία) 510 x 400 mm x 0,15 mm, 1030 x 770 mm x 0,30 mm και 1030 x 800 mm x 0,30 mm. (Βαθμολογούμενο κριτήριο)

4.2.1.6	Ταχύτητα, Παραγωγικότητα και Τύπος Φόρτωσης
· Εύρος Απόδοσης και ρυθμός παραγωγής: Από 16+ εκτυπωτικές πλάκες/ώρα στη βασική ανάλυση 2.400 dpi με μέγεθος εκτυπωτικής  πλάκας 1030Χ800mm και τροφοδοσία χειροκίνητη. (Βαθμολογούμενο κριτήριο)
· Τροφοδοσία:  Χειροκίνητη (Manual).

4.2.1.7	Μονάδα Ηλεκτρονικού Υπολογιστή Διασύνδεση και Λογισμικό
· Το μηχάνημα να συνοδεύεται με μία μονάδα ηλεκτρονικού υπολογιστή με τα απαραίτητα λογισμικά (της εκάστοτε εταιρίας) διαχείρισης αρχείων 1bit TIFF.
· Συμβατότητα με XMF RIP AND IMPOSE: Το μηχάνημα να είναι πλήρως συμβατό με το υπάρχον εγκατεστημένο και ενημερωμένο (Δεκέμβριος 2025) software της υπηρεσίας XMF RIP AND IMPOSE, δηλαδή να λειτουργεί ως ανοιχτό σύστημα δεχόμενο έτοιμα διαχωρισμένα αρχεία 1bit TIFF. Τονίζεται ότι, οποιαδήποτε προσφορά μηχανήματος το οποίο δεν θα είναι πλήρως συμβατό και λειτουργικό με το παραπάνω  software, αποκλείεται.
4.2.1.8	Οποιοδήποτε μηχάνημα βασίζεται σε πνευματικά συστήματα (pneumatics) για την εκτέλεση μηχανικών κινήσεων, καθώς και τη διατήρηση της ακρίβειας κατά την εγγραφή των εκτυπωτικών πλακών θα πρέπει να συνοδεύεται από συμπιεστή αέρα. Τυχόν έξοδα για εργασίες εγκατάστασης κεντρικής παροχής για υποστήριξη του συμπιεστή αέρα, επιβαρύνουν την εταιρεία/προμηθευτή. 
[bookmark: _Toc42499373]4.3      Παρελκόμενα / Εξοπλισμός
	Το μηχάνημα πρέπει κατά την παράδοσή του να συνοδεύεται απαραίτητα από τα παρακάτω, κατ΄ ελάχιστον, παρελκόμενα και συστήματα, τα οποία θα συμπεριλαμβάνονται στην τιμή της προσφοράς, δηλαδή όλα τα εργαλεία, τα παρελκόμενα και τα εγχειρίδια, που είναι ουσιώδη και απαραίτητα για την καλή λειτουργία του εξοπλισμού, τη χρήση του και τη συντήρησή του (θα πρέπει να συμπεριλαμβάνονται στις προσφερθείσες τιμές), καθώς και εκείνα που καθορίζονται στην παρούσα Προδιαγραφή Ενόπλων Δυνάμεων, κατάλογος των οποίων θα περιλαμβάνεται στην Τεχνική Προσφορά.

5. ΣΥΣΚΕΥΑΣΙΑ / ΕΠΙΣΗΜΑΝΣΕΙΣ
[bookmark: _Toc42499375]5.1      Συσκευασία
Το μηχάνημα πρέπει να είναι συσκευασμένο με τρόπο που να εξασφαλίζει την ασφαλή μεταφορά του.
[bookmark: _Toc42499376]5.2      Επισημάνσεις
5.2.1	     Σε κατάλληλη θέση επί του μηχανήματος να επικολληθεί πινακίδα με μέριμνα του προμηθευτή, στην οποία θα αναγράφονται:
5.2.1.1 Η ονομασία, ο αριθμός μητρώου και ο σειριακός αριθμός (SERIAL NUMBER).
5.2.1.2   Τα στοιχεία του κατασκευαστή και του προμηθευτή.
5.2.1.3   Αριθμός σύμβασης και το έτος υπογραφής.


[bookmark: _Toc42499377]6.     ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ
6.1.	  Όλοι οι επιμέρους όροι της παρούσας προδιαγραφής είναι απαράβατοι όροι και η μη συμμόρφωση με αυτούς συνεπάγεται απόρριψη της προσφοράς. 
6.1.1   Ο  προμηθευτής οφείλει να καταθέσει το Έντυπο Συμμόρφωσης όπως στην ΠΡΟΣΘΗΚΗ «V» το οποίο αποτελεί φύλλο συσχέτισης της προσφοράς με τις απαιτήσεις της παρούσας ΠΕΔ, όπου στην αντίστοιχη στήλη αναγράφεται αν το προσφερόμενο υλικό είναι σύμφωνο με την αντίστοιχη παράγραφο, με παραπομπή όπου απαιτείται (π.χ. τεχνικά χαρακτηριστικά, διαστάσεις, επιδόσεις κλπ) στα τεχνικά φυλλάδια και λοιπά έντυπα και έγγραφα, βεβαιώσεις του κατασκευαστή ή βεβαιώσεις του επίσημου αντιπροσώπου, που συνυποβάλλονται με την τεχνική προσφορά. Σε περίπτωση υπέρβασης των τιθέμενων ελαχίστων προδιαγραφών, όπου προβλέπεται απόδοση πρόσθετης βαθμολογίας, τότε θα αναφέρονται αναλυτικά ο βαθμός υπέρβασης και θα γίνεται συνοπτική περιγραφή της υπέρβασης. Ο προμηθευτής απαντά κατά αριθμητική σειρά σε όλες τις παραγράφους της ΠΕΔ, παράγραφο προς παράγραφο. Στις απαντήσεις, όπου απαιτείται, πρέπει να γίνεται παραπομπή στα πρωτότυπα τεχνικά εγχειρίδια ή τα πρωτότυπα ενημερωτικά φυλλάδια (Prospectus) ή στην τεχνική προσφορά που θα υποβληθεί για το μηχάνημα εγγραφής θερμικών εκτυπωτικών πλακών αλουμινίου Thermal CTP (Computer-to-Plate), τα οποία πρέπει απαραιτήτως να συνοδεύουν την προσφορά, ώστε να πιστοποιείται η ακρίβεια τους.
6.1.2  Επισημαίνεται η ορθή και σύμφωνα με τις οδηγίες σύνταξη του Εντύπου Συμμόρφωσης, ώστε αυτό να αποτελεί ξεχωριστό κομμάτι της προσφοράς για τη διευκόλυνση του έργου της Επιτροπής Αξιολόγησης. Διευκρινίζεται, ότι η κατάθεση του εν λόγω εντύπου δεν απαλλάσσει τους υποψήφιους προμηθευτές από την υποχρέωση υποβολής των λοιπών δικαιολογητικών που καθορίζονται με την ΠΕΔ. 
[bookmark: _Toc42499378]6.2	Επιθεωρήσεις / Δοκιμές
6.2.1	  Μακροσκοπικός έλεγχος
Κατ’ αυτόν θα ελεγχθεί από την επιτροπή παραλαβών:
6.2.1.1 Η καλή κατάσταση του μηχανήματος από πλευράς εμφάνισης, λειτουργικότητας, κακώσεων ή φθορών.
6.2.1.2  Η συμφωνία των προφερόμενων τεχνικών χαρακτηριστικών επί της Τεχνικής Προσφοράς σε σχέση με το παραδιδόμενο μηχάνημα και τα λογισμικά. 
6.2.1.3  Το σύνολο των παρελκόμενων, συσκευών, αναλωσίμων ανταλλακτικών, εγγράφων - εντύπων, καθώς και των τεχνικών εγχειριδίων κ.λπ. που αναφέρονται στις παραγράφους της παρούσας προδιαγραφής, τα οποία ο προμηθευτής είναι υποχρεωμένος να προσκομίσει με την παράδοση του μηχανήματος.
6.2.2	  Αν κατά τους μακροσκοπικούς ελέγχους δεν ικανοποιούνται τα προβλεπόμενα από τη ΠΕΔ και την Τεχνική Προσφορά του προμηθευτή, η επιτροπή παραλαβών μπορεί να απορρίψει το μηχάνημα χωρίς περαιτέρω ελέγχους.
6.2.3	  Αν κατά τους μακροσκοπικούς ελέγχους δεν ικανοποιούνται τα προβλεπόμενα από τη ΠΕΔ, η επιτροπή παραλαβών δεν επιτρέπει την εκτέλεση των λειτουργικών δοκιμών, μέχρι την εκπλήρωση των ελλιπών προβλέψεων και τονίζεται ότι, ο προμηθευτής οφείλει να επιλύσει οποιοδήποτε πρόβλημα προκύψει, με τρόπο που ευνοεί το ζητούμενο χωρίς χρέωση του αγοραστή.
[bookmark: _Toc42499379]6.3      Λειτουργικές δοκιμές
6.3.1 Κατά το λειτουργικό έλεγχο το μηχάνημα θα υποστεί δοκιμή σε εργασία ρουτίνας για τουλάχιστον δέκα πέντε (15) εργάσιμες ημέρες. Μετά από αυτό το χρονικό διάστημα και εφόσον δεν παρατηρηθούν βλάβες ή αστοχίες, θα πραγματοποιηθεί η παραλαβή με τη σύνταξη του αντίστοιχου πρωτοκόλλου οριστικής παραλαβής.
[bookmark: _Toc42499380]6.4	   Λοιποί Έλεγχοι
Η Υπηρεσία διατηρεί το δικαίωμα να ζητήσει μέσω της επιτροπής παραλαβής οποιονδήποτε επιπλέον έλεγχο που κρίνεται απαραίτητος, χωρίς να δεσμεύεται από το χρόνο και τόπο ελέγχου μέχρι την οριστική παραλαβή.
  
[bookmark: _Toc42499381]7.       ΥΠΗΡΕΣΙΕΣ / ΥΠΟΣΤΗΡΙΞΗ
[bookmark: _Toc42499382]7.1      Εγκατάσταση 
7.1.1		 Η μεταφορά και η πλήρης εγκατάσταση του εξοπλισμού, να πραγματοποιηθεί με δαπάνη του προμηθευτή στην έδρα της Μονάδας που θα καθορίζεται στη διακήρυξη του διαγωνισμού. Με δαπάνη του  προμηθευτή θα πραγματοποιηθούν οι εργασίες κατασκευής, υποδομών και προμήθειας υλικών για την πλήρη εγκατάστασή του συστήματος, ώστε να παραδοθεί σε πλήρη λειτουργία.
7.1.2  Ο χώρος που θα τοποθετηθεί ο εξοπλισμός, θα υποδειχτεί από τους τεχνικούς εγκατάστασης σε συνεργασία με τον προϊστάμενο του τμήματος και τους χειριστές αυτού, με σκοπό την ομαλότερη και αποτελεσματικότερη λειτουργία του. 
7.1.3	  Ο χρόνος παράδοσης του προς προμήθεια  μηχανήματος, πρέπει να είναι το αργότερο, εντός  προθεσμίας εκατόν ογδόντα (180) ημερολογιακών ημερών, από την ημερομηνία ανάθεσης – υπογραφής της σύμβασης. Σε περίπτωση υπέρβασης της ανωτέρω προθεσμίας, χωρίς αντικειμενικά τεκμηριωμένο λόγο ανωτέρας βίας, η Αναθέτουσα Αρχή διατηρεί το δικαίωμα να κηρύξει έκπτωτο τον ανάδοχο, σύμφωνα με τις διατάξεις του άρθρου 203 του Ν. 4412/2016, όπως ισχύει. Ταυτόχρονα, η Αναθέτουσα Αρχή δύναται να κατακυρώσει τη σύμβαση στον αμέσως επόμενο προμηθευτή, σύμφωνα με τη σειρά κατάταξης που προέκυψε από την αξιολόγηση των προσφορών, υπό την προϋπόθεση ότι αυτός παραμένει δεσμευμένος από την προσφορά του και αποδέχεται την ανάθεση. 
[bookmark: _Toc42499383]7.2      Εκπαίδευση 
Στην τεχνική προσφορά να δηλώνεται ότι ο προμηθευτής είναι υποχρεωμένος, μετά την παραλαβή και εγκατάσταση του μηχανήματος από την Υπηρεσία, να διαθέσει στη Μονάδα, επ՚ ωφελεία της οποίας γίνεται ο διαγωνισμός, εξειδικευμένο προσωπικό, για παροχή εκπαίδευσης επί του χειρισμού και της λειτουργίας, του μηχανήματος και τον λογισμικών του, για χρονικό διάστημα πέντε (5) εργάσιμων ημερών, χωρίς οικονομική επιβάρυνση της υπηρεσίας.
[bookmark: _Toc42499384]7.3      Εγγύηση Άριστης Λειτουργίας - Καθορισμός Χρόνου Εγγύησης
7.3.1 Στην τεχνική προσφορά να δηλώνεται ότι παρέχεται εγγύηση καλής  λειτουργίας κάθε προσφερόμενου (μηχανικά μέρη, ηλεκτρονικά, δίοδοι θερμικού λέιζερ) για τουλάχιστον ένα (1) έτος από την ημερομηνία οριστικής παραλαβής. Μέσα σε αυτό το χρονικό διάστημα ο προμηθευτής είναι υποχρεωμένος να επισκευάσει ή να αντικαταστήσει με δική του δαπάνη κάθε εξάρτημα ή μέρος αυτού, το οποίο παρουσιάζει πρόωρη φθορά, συστηματική βλάβη ή οποιαδήποτε αστοχία υλικού. Η ίδια εγγύηση καλύπτει επιπλέον όλες τις αναβαθμίσεις λογισμικού του μηχανήματος. Η εγγύηση περιλαμβάνει τεχνική εξυπηρέτηση με γνήσια ανταλλακτικά του κατασκευαστή του μηχανήματος, εργασία και τυχόν οδοιπορικά, στο χώρο εγκατάστασης αυτού. 
7.3.2	  Σε περίπτωση μη λειτουργίας του μηχανήματος λόγω βλάβης, ο χρόνος ισχύος της εγγύησης καλής λειτουργίας να παρατείνεται ανάλογα. Οι επιπλέον ημέρες εγγύησης προσμετρώνται μόνο μετά την παρέλευση πέντε (5) εργάσιμων ημερών από την έγγραφη ειδοποίηση του προμηθευτή για τη βλάβη. 
7.3.3 Άρνηση του προμηθευτή για αποστολή συνεργείου επισκευής δίνει το δικαίωμα στην Υπηρεσία μετά την παρέλευση δυο (2) εργάσιμων ημερών από την έγγραφη ειδοποίηση του και χωρίς άλλη υπενθύμιση, να αναθέσει την επισκευή του εξοπλισμού σε άλλη εταιρεία και το κόστος δαπάνης θα επιβαρύνει τον προμηθευτή. Ο προμηθευτής παραιτείται του δικαιώματος προσφυγής ή κατά οποιοδήποτε τρόπο αμφισβήτησης της υποχρέωσης καταβολής της δαπάνης επισκευής.
7.3.4	   Όταν αποδεδειγμένα το μηχάνημα λόγω βλαβών παραμένει στον χρόνο της εγγύησης εκτός λειτουργίας πέραν του 20% του προσφερόμενου χρόνου εγγύησης, ήτοι 2,4 μήνες τότε αυτό θεωρείται από τη φύση του ελαττωματικό και ο προμηθευτής είναι υποχρεωμένος να το αντικαταστήσει ολοκληρωτικά. Σε περίπτωση που ο προμηθευτής δεν το αντικαταστήσει, η Υπηρεσία διατηρεί το δικαίωμα να καταγγείλει τη σύμβαση και να ασκήσει κάθε εκ του Νόμου δικαίωμα, όπως ενδεικτικά και όχι περιοριστικά αυτά της υπαναχώρησης ή και αποζημίωσης τόσο για τη θετική ζημία, όσο και το διαφυγόν κέρδος.
7.3.5	 Το εκτός λειτουργίας χρονικό διάστημα υπολογίζεται αθροιστικά με έναρξη μετά την παρέλευση δυο (2) εργάσιμων ημερών από τη στιγμή της έγγραφης ειδοποίησης του προμηθευτή για τη βλάβη και λήγει μετά την παρέλευση δύο (2) εργάσιμων ημερών με την παράδοση του εν λόγω συστήματος σε λειτουργία. 
7.3.6	  Ο υπολογισμός του συνολικού χρόνου λειτουργίας γίνεται με βάση την έγγραφη ειδοποίηση της βλάβης και το πρωτόκολλο που συντάσσεται κατά την επαναλειτουργία. Στον υπολογισμό του χρονικού διαστήματος των ημερών μη λειτουργίας μετά το χρόνο των δυο (2) εργάσιμων ημερών δεν προσμετρώνται οι ημέρες αργίας.
7.3.7   Εγγύηση Δυνατότητας Εφοδιασμού με Ανταλλακτικά
Ο προμηθευτής με την αποδοχή της προμήθειας εγγυάται τη δυνατότητα εφοδιασμού της Υπηρεσίας με γνήσια ανταλλακτικά, αναλώσιμα, υποστήριξη επισκευής και συντήρησης του μηχανήματος από εξειδικευμένο προσωπικό για τουλάχιστον επτά (7) χρόνια, από την οριστική παραλαβή του μηχανήματος, έτσι ώστε να εξασφαλιστεί η πλήρης, ανελλιπής και ομαλή λειτουργία του.
[bookmark: _Toc42499385]7.4      Δυνατότητα Συντήρησης
Ο προμηθευτής, δέχεται ότι για το συγκεκριμένο μηχάνημα:
7.4.1  Υπάρχει η δυνατότητα επισκευής - συντήρησης, καθώς και η παροχή σχετικής τεχνικής πληροφόρησης, από τον ίδιο τον προμηθευτή. Προς το σκοπό αυτό και για τον προσδιορισμό της ικανότητάς του να υποστηρίζει το προσφερόμενο μηχάνημα με ανταλλακτικά, επισκευές και συντηρήσεις, πρέπει στην προσφορά απαραιτήτως να αναφέρεται και συγκεκριμένα στο Έντυπο Συμμόρφωσης (παράγραφος 9.1.1) και σε παράγραφο αντίστοιχης αρίθμησης  ότι, η τεχνική υποστήριξη παρέχεται από έμπειρο τεχνικό - επιστημονικό προσωπικό, εντός δυο (2) εργάσιμων ημερών από την έγγραφη ειδοποίηση και χωρίς άλλη ειδική σε σχέση με όλα τα ανωτέρω υπενθύμιση, καθώς και ότι υπάρχουν εγκαταστάσεις και αποθήκες με απόθεμα ανταλλακτικών στην Ελλάδα, έτσι ώστε να εξασφαλίζεται η σωστή λειτουργία και η πλήρης τεχνική υποστήριξή τους. Σε περίπτωση μη ύπαρξης αποθεμάτων ανταλλακτικών στον Ελλαδικό χώρο, θα πρέπει να αναγράφεται στο Έντυπο Συμμόρφωσης ότι ο προμηθευτής είναι σε θέση να υποστηρίξει τη μονάδα άμεσα, με ταχυμεταφορά δικής του χρέωσης εντός τριών (3) εργασίμων ημερών.
[bookmark: _Toc42499386]7.4.2	  Για τις παρεχόμενες υπηρεσίες από τον προμηθευτή, οι οποίες αφορούν το σύνολο των υποχρεώσεων και δεσμεύσεων που αυτός αναλαμβάνει στο πλαίσιο της σύμβασης κατά τα περιγραφόμενα στην παρούσα ΠΕΔ,  κατά τη διάρκεια της τουλάχιστον μονοετούς (1ετούς) εγγύησης καλής λειτουργίας, δεν θα καταβάλλεται από τον αγοραστή κανένα επιπλέον τίμημα, αμοιβή ή άλλο κόστος. Αυτές οι υπηρεσίες συμφωνούνται ως ουσιώδεις όροι της σύμβασης, οι οποίες καλύπτονται από το τίμημα αυτής.

8.     ΛΟΙΠΕΣ ΑΠΑΙΤΗΣΕΙΣ

[bookmark: _Toc42499387]8.1     Τόπος και Χρόνος Παράδοσης
8.1.1  Τόπος παράδοσης:
Σύμφωνα με την παράγραφο 7.1.1 και 7.1.2  
8.1.2	  Χρόνος παράδοσης:
Σύμφωνα με την παράγραφο 7.1.3
[bookmark: _Toc42499388]8.2      Συνοδευτικά Έγγραφα / Πιστοποιητικά κατά την παράδοση των μηχανημάτων
Κατά την παράδοση του μηχανήματος, ο προμηθευτής είναι υποχρεωμένος να παραδώσει τα παρακάτω έντυπα, βεβαιώσεις και πιστοποιητικά μαζί με την οικονομική προσφορά του:
8.2.1	  Εγχειρίδια λειτουργίας - χειρισμού μεταφρασμένα στα Ελληνικά.
8.2.2	  Έγγραφη πρωτότυπη εγγύηση (όχι φωτοαντίγραφο) καλής λειτουργίας του μηχανήματος για τουλάχιστον ένα (1) έτος από την ημέρα παράδοσής του στην οποία θα φαίνεται και ο εργοστασιακός του αριθμός (SERIAL NUMBER). 
8.2.3	  Υπεύθυνη δήλωση του Νόμου 1599/1986 άρθρο 8 του προμηθευτή ή του κατασκευαστή ή του νόμιμου εκπροσώπου αυτού, στην οποία να δηλώνεται ότι:
8.2.3.1 Υπάρχει δυνατότητα υποστήριξης του προς προμήθεια μηχανήματος με ανταλλακτικά για τουλάχιστον εφτά (7) χρόνια από την ημερομηνία παραλαβής.
8.2.3.2  Ότι ο προμηθευτής αναλαμβάνει (χωρίς την επιβάρυνση της Υπηρεσίας) την εκπαίδευση του προσωπικού στον χειρισμό, την λειτουργία του προς προμήθεια μηχανήματος, σύμφωνα με τα καθοριζόμενα στην παράγραφο 7.2.
[bookmark: _Toc42499389]8.2.3.3  Ότι τα αναγραφόμενα στα κατατιθέμενα τεχνικά φυλλάδια ή βεβαιώσεις ή ενημερωτικά έντυπα (Prospectus) είναι αληθή.

9.    ΣΗΜΕΙΩΣΕΙΣ

[bookmark: _Toc42499390]9.1   Περιεχόμενο Προσφοράς
Στην Τεχνική Προσφορά συμπεριλαμβάνονται τα αναφερόμενα στις παρ. 9.1.1 έως και 9.1.4.
9.1.1  Συμπληρωμένο αναλυτικό φυλλάδιο με τίτλο «ΕΝΤΥΠΟ ΣΥΜΜΟΡΦΩΣΗΣ ΤΗΣ ΠΡΟΔΙΑΓΡΑΦΗΣ ΕΝΟΠΛΩΝ ΔΥΝΑΜΕΩΝ», υπόδειγμα του οποίου, με οδηγίες συμπλήρωσης, βρίσκεται αναρτημένο στην ιστοσελίδα «ΠΡΟΔΙΑΓΡΑΦΕΣ ΕΝΟΠΛΩΝ ΔΥΝΑΜΕΩΝ» (https://prodiagrafes.army.gr), επιλέγοντας «ΧΡΗΣΙΜΑ ΕΝΤΥΠΑ». Στο Έντυπο Συμμόρφωσης θα αναγράφονται αναλυτικά όλες οι παράγραφοι – υποπαράγραφοι των ενοτήτων 4 έως 9 της παρούσας ΠΕΔ, στο οποίο, ο υποψήφιος προμηθευτής θα αναφέρει ότι αποδέχεται τον όρο/πληρείται η απαίτηση/κτλ. Μη αποδοχή οποιουδήποτε όρου συνεπάγεται απόρριψη της προσφοράς. Διευκρινίζεται ότι, η κατάθεση του Εντύπου Συμμόρφωσης δεν απαλλάσσει τους προμηθευτές από την υποχρέωση υποβολής των κατά περίπτωση δικαιολογητικών, που καθορίζονται με την παρούσα Προδιαγραφή.
ΠΡΟΣΦΟΡΑ ΧΩΡΙΣ Ή ΜΕ ΕΛΛΙΠΕΣ ΈΝΤΥΠΟ ΣΥΜΜΟΡΦΩΣΗΣ ΘΑ ΑΠΟΡΡΙΠΤΕΤΑΙ
9.1.2  Τα εργοστάσια / εταιρείες κατασκευής των προσφερόμενων (επωνυμία, διεύθυνση, ιστοσελίδα).
9.1.3   Κατάθεση των πιστοποιητικών Συμμόρφωσης Συστήματος Διαχείρισης της Ποιότητας κατά ISO 9001 του προμηθευτή και της κατασκευάστριας εταιρείας, και του πιστοποιητικού ISO 14001 Σύστημα Περιβαλλοντικής Διαχείρισης, αντίγραφο του πιστοποιητικού της κατασκευάστριας εταιρείας.
9.1.4   Ενημερωτικά φυλλάδια (prospectus), τεχνικά εγχειρίδια καθώς και παραπομπή στην διαδικτυακή τοποθεσία του κατασκευαστή, που περιέχουν τεχνική περιγραφή, φωτογραφίες ή/και σχέδια του μηχανήματος.
9.1.5 Η βαθμολόγηση των κριτηρίων αξιολόγησης που συνίστανται στις απαιτήσεις των παραγράφων 4.2 Τεχνικές απαιτήσεις (4.2.1 – 4.2.1.8), αυξάνεται μέχρι τους 150 βαθμούς όταν υπερκαλύπτονται οι εν λόγω απαιτήσεις, κατά τα διαλαμβανόμενα στην Προσθήκη Ι.
9.1.6   Κατά την αξιολόγηση θα ληφθεί  υπ՚ όψιν  η αξιοπιστία του προμηθευτή – κατασκευαστικού οίκου με την προσκόμιση εγγράφων από άλλες προμήθειες στις Ένοπλες Δυνάμεις, σε Οργανισμούς ή στο Δημόσιο.
9.1.7   Η επιτροπή τεχνικής αξιολόγησης μπορεί κατά την κρίση της να ζητήσει από κάθε συμμετέχοντα προμηθευτή έγγραφες διευκρινίσεις επί των αναγραφόμενων στην προσφορά του, καθώς και οποιοδήποτε συμπληρωματικό στοιχείο για την εξακρίβωση των τεχνικών χαρακτηριστικών και των δυνατοτήτων του προς προμήθεια μηχανήματος χωρίς καμία απαίτηση να γεννάται εκ της εφαρμογής της παραγράφου.
9.1.8   Το κριτήριο για την επιλογή της προμήθειας και για την τελική επιλογή του προμηθευτή, σύμφωνα με το Άρθρο 86 του Ν.4412/2016, όπως αυτός έχει τροποποιηθεί και ισχύει, θα είναι η πλέον συμφέρουσα, από οικονομική άποψη προσφορά βάσει βέλτιστης σχέσης ποιότητας – τιμής. Η παρούσα ΠΕΔ καθορίζει τα ελάχιστα αναγκαία χαρακτηριστικά του υλικού, καθώς και αυτά τα χαρακτηριστικά τα οποία, εφόσον υπερβαίνονται κατά τα προβλεπόμενα ή ελάχιστες απαιτήσεις, θα προκύπτει η απονομή πρόσθετης βαθμολογίας, προκειμένου η σχέση αυτή να προσδιορισθεί αντικειμενικά. Όλες οι προσφορές θα ελεγχθούν και θα αξιολογηθούν από επιτροπή που θα συγκροτηθεί για το σκοπό αυτό.
9.1.9  Οτιδήποτε δεν αναφέρεται αναλυτικά στην παρούσα ΠΕΔ νοείται ότι υλοποιείται σύμφωνα με τις κατασκευαστικές μεθόδους και τις σύγχρονες εξελίξεις της τεχνολογίας των prepress μηχανημάτων. 
9.1.10  Σε περίπτωση αποκλίσεων της παρούσας ΠΕΔ με μνημονευόμενα σε αυτή πρότυπα, κατισχύει η ΠΕΔ.

[bookmark: _Toc42499391]10.   ΠΡΟΤΑΣΕΙΣ ΒΕΛΤΙΩΣΗΣ ΤΗΣ ΠΡΟΔΙΑΓΡΑΦΗΣ ΕΝΟΠΛΩΝ ΔΥΝΑΜΕΩΝ
	Στη διαδικτυακή τοποθεσία του ΓΕΕΘΑ, για τις Προδιαγραφές Ενόπλων Δυνάμεων (https://prodiagrafes.army.gr), υπό το θέμα «ΕΝΤΥΠΑ» παρέχεται «ΕΝΤΥΠΟ ΣΧΟΛΙΑΣΜΟΥ ΣΧΕΔΙΟΥ Ή ΕΓΚΕΚΡΙΜΕΝΗΣ ΠΕΔ», με το οποίο είναι δυνατός ο σχολιασμός της παρούσας Προδιαγραφής Ενόπλων Δυνάμεων, για τη βελτίωσή της.

[bookmark: _Toc42499392]11.   ΠΡΟΣΘΗΚΕΣ 
ΠΡΟΣΘΗΚΗ	«Ι»	Πίνακας Κριτηρίων Αξιολόγησης για την Προμήθεια μηχανήματος εγγραφής θερμικών εκτυπωτικών πλακών αλουμινίου        (Thermal CTP / Computer to Plate Platesetter).
ΠΡΟΣΘΗΚΗ	«ΙΙ»	Υπόδειγμα Βεβαίωσης Αξιοπιστίας.
ΠΡΟΣΘΗΚΗ	«ΙΙΙ»	Υπόδειγμα Υπεύθυνης Δήλωσης.
ΠΡΟΣΘΗΚΗ	«ΙV»	Υπόδειγμα Ιστορικού του Προμηθευτή.
ΠΡΟΣΘΗΚΗ	«V»	Υπόδειγμα Εντύπου Συμμόρφωσης.

ΠΡΟΣΘΗΚΗ «Ι»

ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ ΓΙΑ ΤΗΝ ΠΡΟΜΗΘΕΙΑ ΜΗΧΑΝΗΜΑΤΟΣ 
ΕΓΓΡΑΦΗΣ ΘΕΡΜΙΚΩΝ ΕΚΤΥΠΩΤΙΚΩΝ ΠΛΑΚΩΝ ΑΛΟΥΜΙΝΙΟΥ (THERMAL CTP / Computer to Plate Platesetter)

	ΚΡΙΤΗΡΙΑ ΑΞΙΟΛΟΓΗΣΗΣ ΤΕΧΝΙΚΗΣ ΠΡΟΣΦΟΡΑΣ

	Κριτήριο
	ΠΕΔ
	Περιγραφή κριτηρίου
	Συντελεστής Βαρύτητας %
	Οδηγίες
Βαθμολόγησης

	ΟΜΑΔΑ ΤΕΧΝΙΚΩΝ ΠΡΟΔΙΑΓΡΑΦΩΝ, ΠΟΙΟΤΗΤΑΣ ΚΑΙ ΑΠΟΔΟΣΗΣ

	Κ1
	4.2.1.4
	Ανάλυση εγγραφής στα 2400dpi
	20%
	Α. 100 Βαθμοί: Πλήρης κάλυψη κριτηρίου 
Β. Μέχρι 150 βαθμοί: 
Εφόσον η ελάχιστη απαίτηση υπερκαλύπτεται κατά τουλάχιστον 10%.

	Κ2
	4.2.1.4
	Ικανότητα πιστής απόδοσης ράστερ από 1% έως 99% στα 200+lpi
	20%
	Α. 100 Βαθμοί: Πλήρης κάλυψη κριτηρίου 
Β. Μέχρι 150 βαθμοί: 
Εφόσον η ελάχιστη απαίτηση υπερκαλύπτεται κατά τουλάχιστον 10%.

	Κ3
	4.2.1.4
	Ακρίβεια σύμπτωσης μικρότερη ±5 μικρά (μm) μεταξύ των τεσσάρων εκτυπωτικών πλακών
	20%
	Α. 100 Βαθμοί: Πλήρης κάλυψη κριτηρίου 
Β. Μέχρι 150 βαθμοί: 
Εφόσον η ελάχιστη απαίτηση υπερκαλύπτεται κατά τουλάχιστον 10%.

	Κ4
	4.2.1.5
	Απαιτούμενες διαστάσεις εκτυπωτικών πλακών
 510 x 400mm x 0.15mm,  1030 x 770mm x 0.30mm και 1030 x 800mm x 0.30mm
	20%
	Α. 100 Βαθμοί: Πλήρης κάλυψη κριτηρίου 
Β. Μέχρι 150 βαθμοί: 
Εφόσον η ελάχιστη απαίτηση υπερκαλύπτεται κατά τουλάχιστον 10%.

	Κ5
	4.2.1.6
	Ταχύτητα παραγωγής από 16+ εκτυπωτικές πλάκες/ώρα στη βασική ανάλυση 2400dpi με μέγεθος εκτυπωτικής πλάκας 1030 x 800mm και τροφοδοσία χειροκίνητη
	20%
	Α. 100 Βαθμοί: Πλήρης κάλυψη κριτηρίου 
Β. Μέχρι 150 βαθμοί: 
Εφόσον η ελάχιστη απαίτηση υπερκαλύπτεται κατά τουλάχιστον 10%.

	 ΑΘΡΟΙΣΜΑ ΣΥΝΟΛΟΥ ΣΥΝΥΤΕΛΕΣΤΩΝ ΒΑΡΥΤΗΤΑΣ
	100%
	-



ΒΑΘΜΟΛΟΓΗΣΗ ΚΑΙ ΚΑΤΑΤΑΞΗ ΠΡΟΣΦΟΡΩΝ 
Οι προσφορές που καλύπτουν ακριβώς όλες τις ελάχιστες τεχνικές προδιαγραφές βαθμολογούνται με 100. Κριτήρια με βαθμολογία μικρότερη από 100 βαθμούς, ήτοι που δεν καλύπτουν ή/και παρουσιάζουν αποκλίσεις από τις τεχνικές προδιαγραφές της παρούσας, επιφέρουν την απόρριψη της προσφοράς. Η βαθμολόγηση κυμαίνεται μέχρι τους 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις συγκεκριμένων κριτηρίων, όπως αυτά προβλέπονται και περιγράφονται ανωτέρω. Η βαθμολόγηση καθενός κριτηρίου προκύπτει μαθηματικά με την εφαρμογή του τύπου: 
         
 Όπου: 
X: η βαθμολογία που λαμβάνει η κάθε προσφορά για κάθε κριτήριο ξεχωριστά. 
Π: η προσφερόμενη τιμή για κάθε τεχνικό χαρακτηριστικό. 
Α: η απαιτούμενη τιμή για κάθε τεχνικό χαρακτηριστικό από την ΠΕΔ.
Β: η βέλτιστη προσφερόμενη τιμή για κάθε τεχνικό χαρακτηριστικό (διευκρινίζεται ότι για τις περιπτώσεις που έχουμε ελάχιστο απαιτούμενο όριο, βέλτιστη θεωρείται η μεγαλύτερη προσφορά, ενώ για τις περιπτώσεις που έχουμε μέγιστο απαιτούμενο όριο, βέλτιστη θεωρείται η μικρότερη προσφορά).
Κάθε κριτήριο αξιολόγησης βαθμολογείται αυτόνομα με βάσει τα στοιχεία της προσφοράς.
Η σταθμισμένη βαθμολογία του κάθε κριτηρίου προκύπτει από το γινόμενο του επιμέρους συντελεστή  βαρύτητας επί την βαθμολογία του, η δε συνολική βαθμολογία της προσφοράς προκύπτει από το άθροισμα των σταθμισμένων βαθμολογιών όλων των κριτηρίων.
Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο:
T=σ1xK1 + σ2xK2 + …….. + σνxΚν 
Όπου:
σ1, σ2, ... , σν: ο συντελεστής βαρύτητας του κάθε κριτηρίου
Κ1, Κ2, ... , Κν: η βαθμολογία του κάθε κριτηρίου
Κριτήριο ανάθεσης της σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής. Ως τέτοια νοείται εκείνη που παρουσιάζει το μικρότερο λόγο της προσφερθείσας τιμής προς τη συνολική βαθμολογία της τεχνικής προσφοράς, ήτοι αυτή στην οποία το Λ είναι ο μικρότερος αριθμός, σύμφωνα με τον τύπο που ακολουθεί:
	
Λ =
	Προσφερθείσα τιμή

	
	Συνολική βαθμολογία προσφοράς



ΠΡΟΣΘΗΚΗ «ΙI»

ΥΠΟΔΕΙΓΜΑ
ΒΕΒΑΙΩΣΗΣ ΑΞΙΟΠΙΣΤΙΑΣ

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 
ΒΕΒΑΙΩΣΗ
ΕΡΓΟΣΤΑΣΙΟΥ ΓΙΑ ΘΕΜΑ ΠΙΣΤΟΠΟΙΗΣΗΣ

Βεβαιώνουμε ότι το εργοστάσιό μας ………….………………………………………… [1]
Είναι πιστοποιημένο κατά ….……………………...…… [2] και συγκεκριμένα:
	α.	Η πιστοποίηση του εργοστασίου πραγματοποιήθηκε από τον ………………………………………………………………. [3]
	β.	Η πιστοποίηση του εργοστασίου έγινε στις ……………………………….  [4]
	γ.	Ο χρόνος λήξης της πιστοποίησης του εργοστασίου είναι ………………  [5]
	δ.	Ο αριθμός πιστοποίησης του εργοστασίου είναι …………….…………… [6]
	ε.	Ο φορέας που πραγματοποίησε την πιστοποίηση του εργοστασίου βρίσκεται στη διεύθυνση ………………….………………….. [7] και έχει τηλέφωνο …………..…………… [8] και email ………..……..……………… [9]


	………… [10], [11]
	-Ο-
	Βεβαιών
	……………… [12]

ΟΔΗΓΙΕΣ ΣΥΝΤΑΞΗΣ
[1] Αναγράφεται το όνομα του εργοστασίου.
[2] Αναγράφεται τι είδους πιστοποιητικό έχει πάρει, δηλ. ISO 9001/2015 ή μεταγενέστερο.
[3] Αναγράφεται ο φορέας (Δημόσιος ή Ιδιωτικός) πιστοποίησης που πραγματοποίησε την πιστοποίηση του εργοστασίου.
[4] Αναγράφεται η ημερομηνία που πιστοποιήθηκε το εργοστάσιο.
[5] Αναγράφεται η ημερομηνία που λήγει η πιστοποίηση του εργοστασίου.
[6] Αναγράφεται ο αριθμός πιστοποίησης του εργοστασίου.
[7] Αναγράφεται η διεύθυνση του Υπεύθυνου του Φορέα (Δημόσιου ή Ιδιωτικού) πιστοποίησης που επέβλεπε την πιστοποίηση του εργοστασίου.
[8], [9] Αναγράφεται το τηλέφωνο και το email του Φορέα (Δημόσιου ή Ιδιωτικού) πιστοποίησης που επέβλεπε την πιστοποίηση του εργοστασίου.
[10], [11] Αναγράφεται ο τόπος και η ημερομηνία σύνταξης του εγγράφου
[12] Τίθεται η υπογραφή του υπεύθυνου Διασφάλισης Ποιότητας του εργοστασίου και η σφραγίδα του εργοστασίου


ΠΡΟΣΘΗΚΗ «ΙII»

ΥΠΟΔΕΙΓΜΑ ΥΠΕΥΘΗΝΗΣ ΔΗΛΩΣΗΣ

[image: ]

ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)

	Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)



	ΠΡΟΣ(1):
	

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου
(Εmail):
	



Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

Είμαι νόμιμος αντιπρόσωπος της   ……………………………………………………..…………..  (5) και  εξουσιοδοτημένος  για  την  υπογραφή  σχετικών  συμβάσεων  και ότι για το προσφερόμενο
………………………………………………………………………..………..………………………..  (6)
Ισχύουν τα κάτωθι:
α.  Η διάρκεια εγγύησης είναι   …………………..  έτη από την ημερομηνία οριστικής παραλαβής
(παράγραφος  ……………  ) και αποδέχομαι τα καθοριζόμενα στις παραγράφους  ………………
έως και  ………...……… . Η  διάρκεια της εγγύησης θα αποδεικνύεται από πρωτότυπο έγγραφο του εργοστασίου κατασκευής (όχι φωτοαντίγραφο) το οποίο θα παραδοθεί στην επιτροπή παραλαβής.
β.  Η δυνατότητα υποστήριξης του προς προμήθεια  ……………………..………...……………  (6) σε γνήσια ανταλλακτικά είναι για τουλάχιστον  …….………  έτη (παράγραφος  …………..….  ). 
γ.  Υπάρχει δυνατότητα υποστήριξης του προς προμήθεια  ....................................................  (6)
για επισκευή, συντήρηση, σχετική πληροφόρηση, από εξειδικευμένο προσωπικό, όπως προβλέπεται στην παράγραφο  ……………  για τουλάχιστον  ……………  έτη.
δ.  Η περιοδική συντήρηση (Service) του προς προμήθεια  …………………………………………
………………………….…….…..………….  (6)  θα πραγματοποιείται κάθε  …….…….………  (7).
ε. Το εργοστάσιο κατασκευής του προς προμήθεια  …………..…………...…………….....……  (6) και των επί μέρους εξαρτημάτων του: 
ε.1.  Είναι πιστοποιημένο κατά   ………………..……………  (8) και συγκεκριμένα: 
ε.1.1.  Η πιστοποίηση του εργοστασίου πραγματοποιήθηκε από τον  ……………..………….  (9) 
ε.1.2.  Η πιστοποίηση του εργοστασίου έγινε στις  …………………………  (10).
ε.1.3.  Ο χρόνος λήξης της πιστοποίησης του Εργοστασίου είναι   ……………….…………..  (11) 
ε.1.4.  Ο αριθμός πιστοποίησης του εργοστασίου είναι  …………………..…………………...  (12) 
στ.  Αναλαμβάνεται (χωρίς επιβάρυνση) η εκπαίδευση του προσωπικού της Υπηρεσίας σας, στη λειτουργία, τη συντήρηση, τον έλεγχο καθώς και στα προστατευτικά μέτρα ασφαλείας για το προς προμήθεια  ..........................................................................................  (6), όπως αναλυτικά καθορίζεται στην παράγραφο  …………………….  .
ζ.  Το προς προμήθεια  .................................................................................  (6) κατασκευάστηκε από το εργοστάσιο στις  ............................................................  (13).
η.  Γίνεται αποδεκτή η παράγραφος  ............................  που αφορά παράδοση προς αρχική αξιολόγηση του προσφερόμενου υλικού στην Ελλάδα και σε χώρο που θα μας υποδειχθεί και με έξοδα που θα μας βαρύνουν εξ’ ολοκλήρου. 
θ. Τα κατατιθέμενα διαφημιστικά, ενημερωτικά φυλλάδια (PROSPECTUS) είναι αληθή. 
………………………………………………………………………………………………………………………………………………………………………………………….……………………………….  (4)

Ημερομηνία  ….. / ….. / 20…..



Ο – Η Δηλ …..



(Υπογραφή)



Υπό τον όρο υλικό νοείται το μηχάνημα/τα και τα παρελκόμενα του που θα παραδοθούν.
1. Αναγράφεται η Μονάδα, η Διεύθυνση ή η Υπηρεσία προς την οποία απευθύνεται η υπεύθυνη δήλωση.
2. Αναγράφεται ολογράφως.
3. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
4. Σε περίπτωση ανεπάρκειας χώρου η δήλωση συνεχίζεται σε επόμενη σελίδα και υπογράφεται από τον δηλούντα ή την δηλούσα.
5. Αναγράφεται η επωνυμία της εταιρείας ή της επιχείρησης. 
6. Αναγράφεται η ονομασία του προσφερόμενου Υλικού, για το οποίο προκηρύσσεται ο διαγωνισμός. 
7. Αναγράφεται η περιοδικότητα της προληπτικής συντήρησης σε μήνες, δηλαδή κάθε πόσο χρονικό διάστημα πραγματοποιείται η περιοδική προληπτική συντήρηση (Service). 
8. Αναγράφεται τι είδους πιστοποιητικό έχει πάρει, όπως ISO 9001/2015 ή μεταγενέστερο.
9. Αναγράφεται ο Οργανισμός Πιστοποίησης ή ο φορέας που πραγματοποίησε την πιστοποίηση του εργοστασίου.
10. Αναγράφεται η ημερομηνία που πραγματοποιήθηκε η πιστοποίηση του εργοστασίου.
11. Αναγράφεται ο χρόνος που λήγει η πιστοποίηση του εργοστασίου.
12. Αναγράφεται ο αριθμός πιστοποίησης του εργοστασίου.
13. Αναγράφεται η ημερομηνία κατασκευής του προσφερόμενου υλικού.

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….




Ο – Η Δηλ …..



(Υπογραφή)


ΠΡΟΣΘΗΚΗ «ΙV»


ΥΠΟΔΕΙΓΜΑ
ΙΣΤΟΡΙΚΟΥ ΤΟΥ ΠΡΟΜΗΘΕΥΤΗ

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 

ΙΣΤΟΡΙΚΟ


Κύριοι,
	Σας γνωρίζουμε ότι:
	1.	………….... (Αναγράφεται σύντομο ιστορικό της κατασκευάστριας εταιρίας ή του εξουσιοδοτημένου προμηθευτή σε 4-10 γραμμές)
	2.	Οι πελάτες μας κατά το παρελθόν φαίνονται στον παρακάτω πίνακα:

	Α/Α
	ΟΝΟΜΑΤΕΠΩΝΥΜΟ
ΠΕΛΑΤΗ ή ΕΤΑΙΡΙΑΣ
	ΔΙΕΥΘΥΝΣΗ
	ΤΗΛΕΦΩΝΟ

	1
	…
	…
	…

	2
	…
	…
	…







	ΥΠΟΓΡΑΦΗ ΝΟΜΙΜΟΥ ΕΚΠΡΟΣΩΠΟΥ
	ΤΙΘΕΤΑΙ ΣΦΡΑΓΙΔΑ






ΠΡΟΣΘΗΚΗ «V»

ΥΠΟΔΕΙΓΜΑ
ΕΝΤΥΠΟ ΣΥΜΜΟΡΦΩΣΗΣ
 - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - 
ΕΝΤΥΠΟ ΣΥΜΜΟΡΦΩΣΗΣ
ΤΗΣ ΠΕΔ ΧΧΧΧΧ/ Έκδοση 1η
ΓΙΑ
ΑΓΟΡΑ ΜΗΧΑΝΗΜΑΤΟΣ ΕΓΓΡΑΦΗΣ ΘΕΡΜΙΚΩΝ ΕΚΤΥΠΩΤΙΚΩΝ ΠΛΑΚΩΝ ΑΛΟΥΜΙΝΙΟΥ (THERMAL CTP / Computer to Plate Platesetter)

	ΠΑΡΑΓΡΑΦΟΣ
ΤΕΧΝΙΚΗΣ
ΠΡΟΔΙΑΓΡΑΦΗΣ
	ΧΑΡΑΚΤΗΡΙΣΤΙΚΑ ΠΡΟΣΦΕΡΟΜΕΝΟΥ ΥΛΙΚΟΥ
	ΑΝΑΦΟΡΑ
ΣΕ ΤΕΧΝΙΚΑ
 ΕΓΧΕΙΡΙΔΙΑ ΚΑΙ PROSPECTUS
ΚΑΤΑΣΚΕΥΑΣΤΗ ΠΡΟΜΗΘΕΥΤΗ

	4
	ΤΕΧΝΙΚΑ ΧΑΡΑΚΤΗΡΙΣΤΙΚΑ
	

	4.1
	Ορισμός Υλικού
	

	4.1.1
	Το προσφερόμενο μηχάνημα εγγραφής θερμικών εκτυπωτικών πλακών αλουμινίου Thermal CTP (Computer to Plate Platesetter) μαζί με τα παρελκόμενά του συμφωνούν απόλυτα με την αντίστοιχη παράγραφο της ΠΕΔ.
	

	------
	Συμπληρώνεται για όλες τις αντίστοιχες παραγράφους.
	------

	4.2
	Τεχνικές απαιτήσεις
	

	4.2.1
	Ελάχιστες τεχνικές απαιτήσεις
	

	
	Μηχάνημα εγγραφής θερμικών εκτυπωτικών πλακών αλουμινίου Thermal CTP (Computer to Plate Platesetter)
	

	4.2.1.1
	Το προσφερόμενο μηχάνημα εγγραφής θερμικών εκτυπωτικών πλακών αλουμινίου Thermal CTP (Computer to Plate Platesetter) μαζί με τα παρελκόμενά του συμφωνούν απόλυτα με την αντίστοιχη παράγραφο της ΠΕΔ.
	

	------
	Συμπληρώνεται για όλες τις αντίστοιχες παραγράφους.
	------

	4.3
	Παρελκόμενα / Εξοπλισμός
Το προσφερόμενο μηχάνημα εγγραφής θερμικών εκτυπωτικών πλακών αλουμινίου Thermal CTP (Computer to Plate Platesetter) μαζί με τα παρελκόμενά του συμφωνούν απόλυτα με την αντίστοιχη παράγραφο της ΠΕΔ.
	

	5
	ΣΥΣΚΕΥΑΣΊΑ / ΕΠΙΣΗΜΆΝΣΕΙΣ
	

	5.1
	Το προσφερόμενο μηχάνημα εγγραφής θερμικών εκτυπωτικών πλακών αλουμινίου Thermal CTP (Computer-to-Plate Platesetter) μαζί με τα παρελκόμενά του συμφωνούν απόλυτα με την αντίστοιχη παράγραφο της ΠΕΔ.
	

	5.2
	Επισημάνσεις
	

	5.2.1
	Το προσφερόμενο μηχάνημα εγγραφής θερμικών εκτυπωτικών πλακών αλουμινίου Thermal CTP (Computer to Plate Platesetter) μαζί με τα παρελκόμενά του συμφωνούν απόλυτα με την αντίστοιχη παράγραφο της ΠΕΔ.
	

	------
	Συμπληρώνεται για όλες τις αντίστοιχες παραγράφους.
	------

	6
	ΑΠΑΙΤΗΣΕΙΣ ΣΥΜΜΟΡΦΩΣΗΣ ΥΛΙΚΟΥ
	

	6.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ.
	

	6.1.1
	Αποδεχόμαστε την υποβολή του Φύλλου Συμμόρφωσης το οποίο και υποβάλλουμε συντεταγμένο σύμφωνα με τα καθοριζόμενα στην αντίστοιχη παράγραφο της ΠΕΔ.
	------

	------
	Συμπληρώνεται για όλες τις αντίστοιχες παραγράφους.
	------

	6.2
	Επιθεωρήσεις / Δοκιμές
	

	6.2.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	------
	Συμπληρώνεται για όλες τις αντίστοιχες παραγράφους.
	------

	6.3
	Λειτουργικές δοκιμές
	

	6.3.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	6.4
	Λοιποί Έλεγχοι

Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	7
	ΥΠΗΡΕΣΙΕΣ / ΥΠΟΣΤΗΡΙΞΗ
	

	7.1
	Εγκατάσταση
	

	7.1.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	------
	Συμπληρώνεται για όλες τις αντίστοιχες παραγράφους.
	------

	7.2
	Εκπαίδευση

Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	7.3
	Εγγύηση Καλής Λειτουργίας - Καθορισμός Χρόνου Εγγύησης
	

	7.3.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	------
	Συμπληρώνεται για όλες τις αντίστοιχες παραγράφους.
	------

	7.4
	Δυνατότητα Συντήρησης
	

	7.4.1
	Το προσφερόμενο μηχάνημα εγγραφής θερμικών εκτυπωτικών πλακών αλουμινίου Thermal CTP (Computer-to-Plate) μαζί με τα παρελκόμενά του συμφωνούν απόλυτα με την αντίστοιχη παράγραφο της ΠΕΔ.
	

	------
	Συμπληρώνεται για όλες τις αντίστοιχες παραγράφους.
	------

	8
	[bookmark: _Toc42498834][bookmark: _Toc42499031][bookmark: _Toc42499109][bookmark: _Toc42499393]ΛΟΙΠΕΣ ΑΠΑΙΤΗΣΕΙΣ
	

	8.1
	[bookmark: _Toc42498835][bookmark: _Toc42499032][bookmark: _Toc42499110][bookmark: _Toc42499394]Τόπος και Χρόνος Παράδοσης
	

	8.1.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	8.1.2
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	8.2
	Συνοδευτικά Έγγραφα / Πιστοποιητικά κατά την παράδοση των μηχανημάτων
	

	8.2.1
	Καταθέτουμε τα ζητούμενα στοιχεία που αναγράφονται στην αντίστοιχη παράγραφο της ΠΕΔ.
	

	------
	Συμπληρώνεται για όλες τις αντίστοιχες παραγράφους.
	------

	9
	[bookmark: _Toc42498836][bookmark: _Toc42499033][bookmark: _Toc42499111][bookmark: _Toc42499395]ΣΗΜΕΙΩΣΕΙΣ
	

	9.1
	[bookmark: _Toc42498837][bookmark: _Toc42499034][bookmark: _Toc42499112][bookmark: _Toc42499396]Περιεχόμενο Προσφοράς
	

	9.1.1
	Αποδεχόμαστε τα καθοριζόμενα στην αντίστοιχη παράγραφο της ΠΕΔ
	

	------
	Συμπληρώνεται για όλες τις αντίστοιχες παραγράφους.
	------






	 Αθήνα, ……………………


	              Ο
	 ΠΡΟΜΗΘΕΥΤΗΣ







ΟΔΗΓΙΕΣ ΣΥΝΤΑΞΗΣ
[bookmark: _Toc42498839][bookmark: _Toc42499036][bookmark: _Toc42499114][bookmark: _Toc42499398]ΓΕΝΙΚΕΣ
	α.	Στην αριστερή στήλη αναγράφονται υποχρεωτικά όλες οι παράγραφοι κατ’ απόλυτη σειρά όπως φαίνονται στην παρούσα Τεχνική Προδιαγραφή (Τ.Π.).
	β.	Στη μεσαία στήλη δηλώνεται αντίστοιχα σε κάθε παράγραφο αν τα χαρακτηριστικά του προσφερόμενου Υλικού συμφωνούν απόλυτα ή όχι με την Τεχνική Περιγραφή. Αυτό θα γίνεται με την αναγραφή στη στήλη (β) και απέναντι σε κάθε παράγραφο ότι «ΣΥΜΦΩΝΟYΝ ΑΠΟΛΥΤΑ ΜΕ ΤΗΝ Τ.Π.» ή «ΔΕΝ ΣΥΜΦΩΝΟYΝ ΜΕ ΤΗΝ Τ.Π». Σε περίπτωση που δεν υπάρχει συμφωνία αναγράφονται υποχρεωτικά όλα τα προσφερόμενα άλλα χαρακτηριστικά, με αντίστοιχη παραπομπή στη στήλη (γ), στο σημείο του Prospectus – Τεχνικού Εγχειριδίου.
	γ.	Στη δεξιά στήλη αναγράφεται για κάθε παράγραφο η παραπομπή στη σελίδα ή στην παράγραφο ή στο σχεδιάγραμμα του κατατιθέμενου Prospectus -Τεχνικού Εγχειριδίου, όπου φαίνεται και επιβεβαιώνεται ότι προσφέρονται τα χαρακτηριστικά που καθορίζονται στην αντίστοιχη παράγραφο της Τεχνικής Περιγραφής.
	δ.	Για όσα χαρακτηριστικά δίνονται στη στήλη (β) και στα Prospectus – Τεχνικά Εγχειρίδια σε διαφορετικές μονάδες από εκείνες της Τεχνικής Περιγραφής, να δίνονται υποχρεωτικά οι τύποι μετατροπής αυτών, καθώς και επεξηγήσεις της χρησιμοποιούμενης διαφορετικής ορολογίας από εκείνης της Τ.Π.

ΕΙΔΙΚΕΣ
(1)	Αναγράφεται το υλικό που θα κατασκευαστεί ή θα προσφερθεί.
(2)	Αναγράφεται η σελίδα του Prospectus ή της τεχνικής προσφοράς ή του τεχνικού εγχειριδίου.
(3)	Αναγράφεται ο δείκτης του Prospectus που φαίνονται τα στοιχεία που ζητάει η παράπλευρη παράγραφος. Ο δείκτης αυτός γράφεται με στυλό διαρκείας και για την πρώτη παραπομπή τον χαρακτηρίζουμε (1), για τη δεύτερη (2) κ.ο.κ. 
(4) 	Αναγράφεται το υλικό ή τα υλικά με τα οποία θέλουμε να έχει εναλλαξιμότητα.
(5) 	Αναγράφεται το υλικό ή τα υλικά με τα οποίο θέλουμε να συνεργάζεται το υλικό που θα προσφερθεί ή θα κατασκευασθεί. 
(6) 	Αναγράφεται ο αριθμός (ταυτότητα) του Σχεδίου ή των Σχεδίων.
(7) 	Αναγράφοντα τυχόν άλλες εγγυήσεις που απαιτούνται π.χ. για βαφή οχήματος, για οπτικά όργανα κ.λπ.

